open-index/open-wikipedia-markdown huggingface dataset:
সিরাজুল ইসলাম (আইনজীবী)

**নওয়াব সিরাজুল ইসলাম** (১৮৪৫ - ১৯২৩) হলেন বাংলাদেশের একজন প্রখ্যাত আইনজীবী ও সমাজসেবক। তিনি  ঢাকা বিশ্ববিদ্যালয় প্রতিষ্ঠায় বিশেষ ভূমিকা রাখেন।

## জন্ম ও পারিবারিক পরিচিতি
সিরাজুল ইসলাম ১৮৪৫ সালে তৎকালীন ব্রাহ্মণবাড়ীয়ার নবীনগরের পিয়ারাকান্দিতে জন্মগ্রহণ করেন। তার পিতার নাম কাজী মুহম্মদ কাজেম।

## শিক্ষাজীবন

## সমাজসেবায় অবদান
ঢাকা বিশ্ববিদ্যালয় প্রতিষ্ঠার জন্য বিশেষভাবে প্রচেষ্টা চালান এবং ঢাকা বিশ্ববিদ্যালয় প্রতিষ্ঠার জন্য ১৯১২ সালে গঠিত নাথান কমিশন-এর একজন সদস্য ছিলেন তিনি। এছাড়াও তিনি বেল ইসলামিয়া ছাত্রাবাস, বরিশাল প্রতিষ্ঠায়ও বিশেষ ভূমিকা রাখেন।

## আরও দেখুন
* নাথান কমিশন;
* ঢাকা বিশ্ববিদ্যালয়।

## তথ্যসূত্র

## বহিঃসংযোগ
* নওয়াব সিরাজুল ইসলাম - বাংলাপিডিয়া হতে সংকলিত নিবন্ধ।
* নাথান কমিশন - বাংলাপিডিয়া হতে সংকলিত নিবন্ধ।

বিষয়শ্রেণী:১৮৪৫-এ জন্ম
বিষয়শ্রেণী:১৯২৩-এ মৃত্যু
বিষয়শ্রেণী:ঢাকা বিশ্ববিদ্যালয়ের ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:বাঙালি আইনজীবী
বিষয়শ্রেণী:১৯শ শতাব্দীর বাঙালি
বিষয়শ্রেণী:বাঙালি মুসলিম
বিষয়শ্রেণী:পশ্চিমবঙ্গের সক্রিয়কর্মী
বিষয়শ্রেণী:ভারতীয় সক্রিয়কর্মী
বিষয়শ্রেণী:ভারতীয় আইনজীবী
বিষয়শ্রেণী:বাংলার খেতাবি নবাব
ইবরাহিম খান ফতেহ জঙ্গ

**ইবরাহিম খান ফতেহ জঙ্গ** ( ) হলেন সুবাহ বাংলার একজন প্রখ্যাত প্রশাসক। তিনি ছিলেন একজন উদারমনা শাসক এবং মাসুম খান ও অন্যান্য জমিদার ও বিদ্রোহীদের মুক্তির বিষয়ে মুঘল দরবারে বিশেষ ভূমিকা পালন করেন। তিনি ছিলেন শাহজাহানের স্ত্রী নূরজাহানের ভাই।

১৬২৩ সালে মুঘল সম্রাট জাহাঙ্গীরের সাথে তার পুত্র যুবরাজ শাহজাহানের রাজ্য নিয়ে সমস্যার সৃষ্টি হয় এবং যুবরাজ বিদ্রোহ করে সম্রাটের বিরুদ্ধে যুদ্ধ ঘোষণা করেন। এর সূত্র ধরে ১৬২৪ সালে রাজমহলের যুদ্ধে বিদ্রোহী যুবরাজ শাহজাহান মুঘল বাহিনীর সাথে সংঘর্ষে লিপ্ত হন যাতে মুঘল বাহিনীকে নেতৃত্ব দেন সুবাহদার ইবরাহিম খান ফতেহ জঙ্গ এবং এই যুদ্ধক্ষেত্রেই ইবরাহিম খান ২০ এপ্রিল মৃত্যু বরণ করেন। রাজমহলে তার সমাধি সৌধ রয়েছে।

## আরও দেখুন
* মুঘল আমলে বাংলার সুবাহদারগণের তালিকা

## তথ্যসূত্র

## বহিঃসংযোগ
* ইবরাহিম খান ফতেহ জঙ্গ - বাংলাপিডিয়া হতে সংকলিত নিবন্ধ।

বিষয়শ্রেণী:১৬২৪-এ মৃত্যু
বিষয়শ্রেণী:বাংলার সুবাহদার
বিষয়শ্রেণী:ভারতীয় শিয়া মুসলিম
বেনিয়াপুকুর বালিগঞ্জ বিধানসভা কেন্দ্র

**বেনিয়াপুকুর বালিগঞ্জ বিধানসভা কেন্দ্র** ছিল ভারতের পশ্চিমবঙ্গ রাজ্যের একটি বিধানসভা কেন্দ্র। ১৯৫২ সালের বিধানসভা নির্বাচনেই শুধু এই কেন্দ্রে ভোটগ্রহণ হয়েছিল। ১৮৮৯ সালে বেনিয়াপুকুর ও বালিগঞ্জ অঞ্চল দু’টি কলকাতা পৌরসংস্থার অন্তর্ভুক্ত হয়। বেনিয়াপুকুর-বালিগঞ্জই ছিল কলকাতার একমাত্র দুই আসন-বিশিষ্ট বিধানসভা কেন্দ্র। একটি আসন তফসিলি জাতির প্রার্থীদের জন্য সংরক্ষিত ছিল এবং অপর আসনটি ছিল অসংরক্ষিত।

উক্ত নির্বাচনে দু’টি আসনে জয়লাভ করেছিলেন যোগেশচন্দ্র গুপ্ত ও পুলিনবিহারী খাতিক। দু’জনেই ছিলেন ভারতীয় জাতীয় কংগ্রেস প্রার্থী। নির্দল প্রার্থীদের মধ্যে প্রতিদ্বন্দ্বিতা করেছিলেন পাকিস্তানের প্রাক্তন মন্ত্রী যোগেন্দনাথ মণ্ডল ও ড. এ. এম. ও. গনি।

## তথ্যসূত্র

বিষয়শ্রেণী:পশ্চিমবঙ্গের বিলুপ্ত বিধানসভা কেন্দ্র
বিষয়শ্রেণী:কলকাতা জেলার রাজনীতি
জিরো (চলচ্চিত্র)

**জিরো** হচ্ছে হিমাংশু শর্মা রচিত এবং আনন্দ এল. রায় পরিচালিত একটি প্রণয়ধর্মী নাট্য চলচ্চিত্র। চলচ্চিত্রটির যৌথ প্রযোজক আনন্দ এল. রাই এবং রেড চিলি'স এন্টারটেইনমেন্টের গৌরি খান। শাহরুখ খান, ক্যাটরিনা কাইফ এবং অনুষ্কা শর্মা চলচ্চিত্রটির বিভিন্ন চরিত্রে অভিনয় করেছেন। চলচ্চিত্রটির গল্পে শাহরুখ খান একজন বামনের চরিত্রে অভিনয় করেছেন, যে কিনা সুপারস্টার কাইফের প্রেমে পড়েছে। অপরদিকে অনুষ্কা শর্মা একজন মানসিক প্রতিবন্ধীর চরিত্রে অভিনয় করেছেন।

২০১২ সালে চলচ্চিত্রটির ব্যাপারে আলোচনা শুরু হলেও ২০১৬ সালে এর ঘোষণা দেয়া হয়। এটি আনন্দ এল রায় এবং খানের প্রথম যুগলবন্দী কাজ। অবশ্য ক্যাটরিনা কাইফ, শাহরুখ খান এবং অনুষ্কা শর্মাকে পূর্বেও একসাথে পর্দায় দেখা গেছে। এই চলচ্চিত্রের মাধ্যমে শাহরুখ খান ও অনুষ্কা শর্মা চতুর্থ বারের মত পর্দায় জুটি বেঁধেছেন। ছবিটি ২০১৮ সালের ২১শে ডিসেম্বর মুক্তি পায়।

## অভিনয়
* শাহরুখ খান - বাউয়া সিং
* অনুষ্কা শর্মা - আফিয়া ইউসুফজাই বিন্দার
* ক্যাটরিনা কাইফ - ববিতা কুমারী
* অভয় দেওল - ববিতার প্রেমিক
* আর. মাধবন 
* তিগমাংশু ধুলিয়া - বাউয়ার পিতা

### বিশেষ চরিত্রে
* সালমান খান
* দীপিকা পাডুকোন
* রাণী মুখার্জী
* কাজল
* আলিয়া ভাট
* শ্রীদেবী
* কারিশমা কাপুর
* জুহি চাওলা

## নির্মাণ

### উন্নয়ন
পরিচালক আনন্দ এল রাই ২০১২ সালের কৃষ চলচ্চিত্রটি দেখার পর ভারতীয় চলচ্চিত্রে নিজস্ব ধরানার সুপারহিরোর অভাববোধ করেন। তারমতে, নিজেকে ছোট করে দেখার মানসিকতার দরুণ এমনটি হচ্ছে। আর এই চিন্তাই রাইকে পরবর্তীতে একজন বামনের দৃষ্টিতে জীবন দেখার অনুপ্রেরণা যোগায়।

প্রথমে চলচ্চিত্রটির নাম "ক্যাটরিনা মেরি জান" রাখা হলেও, তা দর্শকদের চলচ্চিত্রটি ক্যাটরিনাকে নিয়ে বতৈরি এমন ধারণা দিতে পারে এরকম শংকা থেকে নাম পালটানো হয়েছে।  একাধিক নাম এর মাঝে এই চলচ্চিত্রটির জন্য প্রযোজকমন্ডলী চিন্তা করেছেন এবং তিনবার ভিন্ন নামে রেজিস্টারও করেছেন। সবশেষে, চলচ্চিত্রের নাম "*জিরো* "বলে সিদ্ধান্ত নেয়া হয়। বলিউড হাঙ্গামার এক রিপোর্টে *"জিরো"* চলচ্চিত্রের বাজেট প্রায় ১৫০ কোটি রুপি বলে দাবী করা হলেও  রাই এই দাবী নাকচ করে দেন। হিমাংশু শর্মা, চিত্রনাট্যকার নিশ্চিত করেছেন এটি একটি রোমান্টিক ড্রামা ঘরানার চলচ্চিত্র। তার মতে, এতে গল্পটি কোন ব্যক্তিকে ঘিরে আবর্তীত নয় বরং এর মধ্যকার চরিত্রগুলোকে ঘিরে গল্প গড়ে উঠেছে। 

## তথ্যসূত্র

## বহিঃসংযোগ
* 

বিষয়শ্রেণী:২০১৮-এর চলচ্চিত্র
বিষয়শ্রেণী:২০১০-এর দশকের প্রণয়ধর্মী নাট্য চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:আনন্দ এল. রাই পরিচালিত চলচ্চিত্র
বিষয়শ্রেণী:বামনত্ব বিষয়ক কাজ
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:রেড চিলিজ এন্টারটেইনমেন্টের চলচ্চিত্র
বিষয়শ্রেণী:যশ রাজ ফিল্মস পরিবেশিত চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:অ্যালাবামার পটভূমিতে চলচ্চিত্র
বিষয়শ্রেণী:মার্কিন যুক্তরাষ্ট্রে ধারণকৃত চলচ্চিত্র
বিষয়শ্রেণী:মার্কিন যুক্তরাষ্ট্রের পটভূমিতে চলচ্চিত্র
বিষয়শ্রেণী:দুবাইয়ে ধারণকৃত চলচ্চিত্র
বিষয়শ্রেণী:সালমান খানের সাংস্কৃতিক চিত্রায়ণ
ভানুমতী (মহাভারত)

**ভানুমতী** (দেবনাগরী:भानुमती, আই.এ.এস.টি:*Bhānumatī*) হলেন ভারতীয় মহাকাব্য মহাভারতের প্রধান প্রতিদ্বন্দ্বী চরিত্র দুর্যোধন এবং কলির অবতার এর সহধর্মিনী।

মহাভারতে ভানুমতীর তিনবার উল্লেখ আছে। শান্তি পর্বে দুর্যোধন রাজা চিত্রাঙ্গদের কন্যাকে তার স্বয়ম্বর সভা থেকে কর্ণের সাহায্যে অপহরণ করেন। পরে স্ত্রী-পর্বে তার শ্বাশুড়ি গান্ধারী তার বিবরণ দেন।

## গ্রন্থের বিবরণ
মহাভারতে ভানুমতীর সরাসরি কোনো উল্লেখ নেই। শাল্য পর্বে দুর্যোধন তার পুত্র লক্ষ্মণ কুমারের মায়ের দুর্গতি নিয়ে আক্ষেপ করেন। স্ত্রী পর্বে দুর্যোধনের মা গান্ধারী তার পুত্রবধুর বিবরণ দেন। শান্তি পর্বে ঋষি নারদ দুর্যোধনের সাথে কর্ণের বন্ধুত্বের একটি গল্পের উল্লেখ করেন। যেখানে কলিঙ্গরাজ চিত্রাঙ্গদের মেয়েকে তার স্বয়ম্বর থেকে অপহরণ করতে তার বন্ধুকে সাহায্য করেন কর্ণ। যেহেতু এই মহাকাব্যের কোথাও দুর্যোধনের স্ত্রীর নামের উল্লেখ নেই, তার নামটি এসেছে বিভিন্ন লোককাহিনী থেকে।

## মহাভারতের যুদ্ধ
### যুদ্ধের পরে
কুরুক্ষেত্রের যুদ্ধের পর গান্ধারী কৃষ্ণকে এভাবে তার পুত্রবধুর বর্ণনা দেন।

## দুর্যোধনের সাথে বিবাহ
মহাভারতের শান্তি পর্বে দুর্যোধনের বিবাহের উল্লেখ পাওয়া যায়। দেবঋষি নারদ রাজা চিত্রাঙ্গদের মেয়ের স্বয়ম্বরের গল্পটি বলেন। গ্রন্থে কোথাও তার নামের উল্লেখ নেই, তবে বলা হয়েছে তিনি ফর্সা এবং সুন্দরী।

দুর্যোধন কলিঙ্গরাজ চিত্রাঙ্গদের কন্যার স্বয়ম্বরে নিমন্ত্রণ পেয়েছিলেন। নিমন্ত্রণ পেয়ে দুর্যোধন তার বন্ধু কর্ণকে সাথে নিয়ে রাজাপুর নগরে যান। অন্যান্য রাজরাজরা যেমন শিশুপাল, জরাসন্ধ, ভীষ্মক, বক্র, কপটারোমন, নীল, রুক্মী, শৃঙ্গ, অশোক, শতধনবান প্রভৃতি সেই অনুষ্ঠানে গিয়েছিলেন। অনুষ্ঠান শুরু হওয়ার পর রাজকুমারী তার সহচরী এবং দেহরক্ষীদের দ্বারা বেষ্টিত হয়ে হাতে মালা নিয়ে মাঠে প্রবেশ করেন। যখন তাকে অংশগ্রহণকারীদের নাম এবং তাদের বংশ সম্পর্কে অবহিত করা হচ্ছিল, তখন তিনি দুর্যোধনের কাছ থেকে চলে গেলেন। দুর্যোধন তার এই প্রত্যাখ্যান মেনে নিতে অস্বীকার করেন এবং ইতোমধ্যেই রাজকন্যার দ্বারা আঘাতপ্রাপ্ত হয়ে, তাকে এবং কর্ণকে দ্বন্দ্বে আহবান করে তার রথে তুলে নিয়ে যান। কর্ণ তার বন্ধুকে রক্ষা করার জন্য বাকি প্রতিদ্বন্দ্বীদের সাথে সফলভাবে যুদ্ধ করেন। কর্ণ সহজেই পশ্চাদ্ধাবনকারী রাজাদের পরাজিত করেন এবং অন্যান্য রাজকীয় যোদ্ধারা কর্ণের যুদ্ধের পরাক্রম দেখে তাদের বাসনা ত্যাগ করেন। হস্তিনাপুর পৌঁছে দুর্যোধন তার এই অপহরণের বৈধতা দিতে তার প্রপিতামহ ভীষ্ম কর্তৃক তার সৎ ভাই বিচিত্রবীর্যের জন্য কাশীর তিন কন্যার অপহরণের উদাহরণ টানেন। অবশেষে ভানুমতী বিয়েতে তার মত দেন এবং দুর্যোধনের সাথে তার বিয়ে সম্পন্ন হয়।

ভানুমতী, সুন্দর বর্ণের কুমারী, কে তার স্বয়ম্বর থেকে দূর্যোধন তার সর্বশ্রেষ্ঠ বন্ধু কর্ণের সাহায‍্যে তার (ভানুমতী) প্রত্যাখ্যানের উত্তেজনার বশে তাকে অপহরণ করেন। মহাকাব্যে মূলত নামহীন, দুর্যোধনের স্ত্রীর নাম পরবর্তী সংস্করণে যোগ করা হয়েছে।

## জনপ্রিয় সংস্কৃতিতে

* ১৮৫৭ সালে, কালীপ্রসন্ন সিংহ, তখন ১৬ বছর বয়সে বাংলার এক পরিবেশনায় ভানুমতীর চরিত্রে অভিনয় করেন।
* শুভি আহুজা টেলিভিশনে পরিবেশিত সূর্যপুত্র কর্ণ সিরিয়ালে ভানুমতীর চরিত্রে অভিনয় করেন।
* ২০১৮ এর টেলিভিশন সিরিজ কর্ণ সঙ্গিনীতে ভানুমতীর চরিত্র অভিনয় করেন রাভনীত কৌর।

## আরও দেখুন
*দুরুক্তি — কলি যুগে কলির সঙ্গী, যে উপায়ে ভানুমতী দ্বাপর যুগে কলির সঙ্গী ছিল।

## গ্রন্থঋণ

* 
* 
* 
* 
* 

## তথ্যসূত্র

## বহি সংযোগ

বিষয়শ্রেণী:পৌরাণিক চরিত্র
বিষয়শ্রেণী:মহাভারতের চরিত্র
রাজভবন (ছত্তিশগড়)

**ছত্তিশগড় রাজভবন** হচ্ছে ছত্তিশগড়ের রাজ্যপালদের সরকারি বাসভবন। এটি ছত্তিশগড়ের রাজধানী রায়পুর অবস্থিত। ছত্তিশগড়ের বর্তমান রাজ্যপাল হচ্ছেন বলরাম দাস তান্ডন।

## আরো দেখুন
* ব্রিটিশ ভারত সাম্রাজ্যের সরকারি বাসভবন

## তথ্যসূত্র

## বহিঃসংযোগ

বিষয়শ্রেণী:ছত্তিশগড়ের ভবন এবং স্থাপনা
বিষয়শ্রেণী:ভারতের রাজ্যপালদের বাসভবন
বিষয়শ্রেণী:ছত্তিশগড় সরকার
নিউফাউন্ডল্যান্ড ও লাব্রাডর

**নিউফাউন্ডল্যান্ড এবং লাব্রাডর** (, ; ; Newfoundland Irish: *Talamh an Éisc agus Labradar*) হচ্ছে কানাডার সবচেয়ে পূর্বপ্রান্তে অবস্থিত একটি প্রদেশ। প্রদেশটি কানাডার আটলান্টিক অঞ্চলে অবস্থিত, এটি নিউফাউন্ডল্যান্ড দ্বীপ এবং উত্তর-পশ্চিমে মূল ভূখণ্ড লাব্রাডর নিয়ে গঠিত, এই মোট সংযুক্ত এলাকা । ২০১৩ সালে, প্রদেশের আনুমানিক জনসংখ্যা ছিল ৫২৬,৭০২ জন। প্রদেশের জনসংখ্যার প্রায় ৯২% নিউফাউন্ডল্যান্ড দ্বীপে (এবং এর প্রতিবেশী ছোট দ্বীপসমূহে) বসবাস করে, যাদের অর্ধেকের অধিক এভালন উপদ্বীপে বাস করে।

প্রদেশটি কানাডার সবচেয়ে ভাষাগতভাবে সমজাতীয়, ২০০৬ সালের আদমশুমারি অনুযায়ী ৯৭.৬% অধিবাসীরা ইংরেজিকে (নিউফাউন্ডল্যান্ড ইংরেজি) তাদের মাতৃভাষা হিসাবে স্বীকার করেছে। ঐতিহাসিকভাবে, নিউফাউন্ডল্যান্ড ফরাসি এবং আইরিশের সেইসাথে অনন্য বৈচিত্র্যের পাশাপাশি বিলুপ্ত বথুক ভাষারও বাসস্থান ছিল।

নিউফাউন্ডল্যান্ড এবং লাব্রাডরের রাজধানী এবং বৃহত্তম শহর, সেন্ট জন ।জনসংখ্যা অনুযায়ী এটি কানাডার ২০ তম বৃহত্তম মহানগর এলাকা এবং এটি প্রদেশের মোট জনসংখ্যার প্রায় ৪০ শতাংশের বাসস্থান। সেন্ট জন হচ্ছে সরকারের আসন, হাউস অফ এসেম্বলি অফ নিউফাউন্ডল্যান্ড এবং লাব্রাডর ও সর্বোচ্চ আদালত, নিউফাউন্ডল্যান্ড এবং ল্যাব্রডার সুপ্রিম কোর্ট (আপীল আদালত) এর দপ্তর।

মহামন্দার ফলে সৃষ্ট বিশাল অর্থনৈতিক সংকট এবং প্রথম বিশ্বযুদ্ধে নিউফাউন্ডল্যান্ডের অংশগ্রহণের পরিনামের ফলে প্রথমে এটি যুক্তরাজ্যেরর উপনিবেশ এবং তারপর  যুক্তরাজ্যের প্রভুত্বের ফলে, নিউফাউন্ডল্যান্ড ১৯৩৩ সালে তার স্বাধীনতা ত্যাগ করেছে। দশম প্রদেশ হিসেবে মার্চ ৩১, ১৯৪৯-এ এটি "নিউফাউন্ডল্যান্ড" হিসেবে কানাডীয় কনফেডারেশনে যোগ দেয়। ডিসেম্বর ৬, ২০০১-এ, কানাডীয় সংবিধানে একটি সংশোধনী তৈরি করে প্রদেশটির আনুষ্ঠানিক নাম "নিউফাউন্ডল্যান্ড এবং লাব্রাডর" করা হয়।

## ব্যুত্পত্তি
"নিউফাউন্ডল্যান্ড" নামটি পর্তুগিজ *টেরা নোভার* অনুবাদ, যা আক্ষরিকভাবে "নতুন ভূমি" বলে অভিহিত হয়, এছাড়াও এটি প্রদেশটির দ্বীপ অংশের (Terre-Neuve) জন্য ফরাসি নামেও প্রতিফলিত হয়। গোড়ার দিকে পর্তুগিজ অনুসন্ধানের প্রভাবও লাব্রাডরের নামের ক্ষেত্রে প্রতিফলিত হয়, যা পর্তুগিজ নাবিক জোয়াও ফার্নান্দেস লাব্রাডর এর ডাক নাম থেকে এসেছে।

ইনুকিটুটুট ভাষায় (নুনাৎসিয়াভুটের মধ্যে কথিত) লাব্রাডর এর নাম নুনতাউক হয়, যার অর্থ "বড় জমি" (লাব্রাডরের জন্য একটি সাধারণ ইংরেজি উপনাম)। নিউফাউন্ডল্যান্ডের ইনটাইটিটুট নাম ইকরকুলিক্লুক অর্থ "place of many shoals" ।

## প্রাদেশিক প্রতীক

## জনসংখ্যার উপাত্ত

নিউফাউন্ডল্যান্ড ও লাব্রাডরে ৫১৯,৭১৬ জন মানুষ বসবাস করে যার অর্ধেকেরও বেশি নিউফাউন্ডল্যান্ডের এভালন উপদ্বীপে বসবাস করে, যেটি রাজধানী এবং ঐতিহাসিকভাবে প্রথম বসতির স্থান। ২০০৬ সাল থেকে, প্রদেশের জনসংখ্যা ১৯৯০-এর দশকের প্রথম দিক থেকে প্রথমবারের মতো বৃদ্ধি পেতে শুরু করেছে। ২০০৬ সালের আদমশুমারিতে প্রদেশের জনসংখ্যা ২০০১ সালের তুলনায় ১.৫% কম এবং ৫০৫,৪৬৯ এ দাঁড়িয়েছে। কিন্তু ২০১১ সালের আদমশুমারি অনুযায়ী জনসংখ্যা ১.৮% বেড়েছে।

## তথ্যসূত্র

## বহিঃসংযোগ

* Government of Newfoundland and Labrador
* Centre for Newfoundland Studies
* 
* Official Tourism Website


বিষয়শ্রেণী:১৯৪৯-এ কানাডায় প্রতিষ্ঠা
বিষয়শ্রেণী:আটলান্টিক কানাডা
বিষয়শ্রেণী:প্রাক্তন নরওয়েজীয় উপনিবেশ
বিষয়শ্রেণী:কানাডার প্রদেশ
বিষয়শ্রেণী:১৯৪৯-এ প্রতিষ্ঠিত রাজ্য ও অঞ্চল
বিষয়শ্রেণী:১৯৪৯-এ প্রতিষ্ঠিত রাষ্ট্র ও অঞ্চল
শৃঙখল গঠন

থাম্ব|কার্বন একই মৌলের পরমাণুর সাথে বিভিন্ন ধরনের শক্তিশালী ও সুস্থিত বন্ধন(Bond) সৃষ্টি করতে পারে।
কার্বনের একটি বিশেষ সত্য হলো এটি একই মৌলের পরমাণুর সাথে বিভিন্ন ধরনের শক্তিশালী ও সুস্থিত বন্ধন(Bond) সৃষ্টি করতে পারে।

একই যৌগের পরমাণুসমূহের মধ্যে বন্ধন সৃষ্টির মাধ্যমে বিভিন্ন ধরনের শিকল গঠনের ধর্মকে **ক্যাটিনেশন** বা **শৃঙখল গঠন** বলে।

অথবা, যে ধর্মের জন্য কার্বন পরমাণুগুলি সমযোজী বন্ধনের (এক-বন্ধন, দ্বি-বন্ধন, ত্রি-বন্ধন) সাহায্যে পরস্পর যুক্ত হয়ে সুস্থিত কার্বন শৃঙ্খল গঠন করে, কার্বন পরমাণুর সেই বিশেষ ধর্মকে **শৃঙখল গঠন** বা ইংরেজি পরিভাষায়  **ক্যাটিনেশন** বলে।

## তথ্যসূত্র

বিষয়শ্রেণী:জৈব রসায়ন
বিষয়শ্রেণী:অজৈব রসায়ন
নগ্নবীজী উদ্ভিদ

যে সকল উদ্ভিদের ফুল ও বীজ হয় কিন্তু ফুলে গর্ভাশয় নেই বলে ফল উৎপন্ন হয় না বিধায় বীজ নগ্ন অবস্থায় থাকে, তাদের **নগ্নবীজী** বা  **ব্যক্তবীজী উদ্ভিদ** (Gymnosperm) বলে। যেমন—  সাইকাস, পাইনাস ইত্যাদি । নগ্নবীজী উদ্ভিদ **[[সপুষ্পক উদ্ভিদ|সবীজ]]** (**Spermatophyta**) উদ্ভিদগুলোর মধ্যে প্রাচীন।পৃথিবীর বৃহত্তম উচ্চতম উদ্ভিদ ***'<u>Sequia</u> <u>gigantea</u>***' এ গোষ্ঠীর ই অন্তর্ভুক্ত একটি উদ্ভিদ।

গ্রিক শব্দ *Gymnos* = naked বা নগ্ন ও *spermos* = seed বা বীজ থেকে *Gymnospermae* শব্দটি উদ্ভূত হয়েছে। এদের দেহ **[[স্পোরোফাইট]]** ও **অসমরেণুপ্রসূ**। রেণু বা স্পোর (spore) বিশেষ ধরনের পত্রে উৎপন্ন হয়। স্পোর বা রেণু যেসকল পত্রে উৎপন্ন হয় সেই পত্রগুলোকে  **রেণুপত্র** বা **[[স্পোরোফাইট|স্পোরোফিল]]** (**sporophyll**) বলে। স্পোরোফিল ঘনভাবে সজ্জ্বিত হয়ে **কোণ** বা **স্ট্রোবিলাস** গঠন করে।নগ্নবীজী উদ্ভিদের **গ্যামেটোফাইট** অত্যধিক সংক্ষিপ্ত।নিষেকের পূর্বেই **হ্যাপ্লয়েড সস্য** (endosperm)  উৎপন্ন হয়। এতে সুস্পষ্ট ও নিয়মতি,অসম আকৃতির জনুক্রম জীবের জীবন চক্রে যৌন জনন ও অযৌন জনন বা স্পোরোফাইট ও গ্যামেটোফাইট বা হ্যাপ্লয়েড (n) ও ডিপ্লয়েড (2n) উভয় ই চক্রাকারে ঘটলে তাকে জনুক্রম বলে। বিদ্যমান।

## গঠন ও আকৃতি
এগুলোর নির্দিষ্ট কোনো আকার,আকৃতি নেই।

## প্রজাতি
বিশ্বে ৮৩ টি গণের অন্তর্ভুক্ত ৭২১টি প্রজাতির সন্ধান পাওয়া গেছে। তবে বাংলাদেশে ৪ গণের অন্তর্ভুক্ত মাত্র ৬টি প্রজাতি প্রাকৃতিকভাবে জন্মাতে দেখা যায়।

এগুলো হলো,

*Gnetum montenum,* *Gnetum latifolium, Gnetum oblongum, Cycas pectinata, Pinus contorta, Podocarpus macrophyllus*

## বৈশিষ্ট্য
* উদ্ভিদ বহুবর্ষজীবী, চিরসবুজ, মাইক্রোস্পোর ও মেগাস্পোর (পুং ও স্ত্রী লিঙ্গধর উদ্ভিদ) তৈরি করে অর্থাৎ এরা স্পোরোফাইট অসমরেণুপ্রসূ।
* ডিম্বক  থাকে মেগাস্পোরোফিলের কিনারায় নগ্ন অবস্থায়।
* গর্ভাশয় না থাকায় কোনো ফল সৃষ্টি হয়না।
* ফল সৃষ্টি হয় না বিধায় বীজ/নিষিক্ত ডিম্বক নগ্ন অবস্থায় থাকে।
* নগ্নবীজী উদ্ভিদে দ্বিনিষেক ঘটে না  তাই শাঁস হ্যাপ্লয়েড এবং নিষেকের পূর্বে সৃষ্টি হয়। তবে ব্যতিক্রম Ephedra।
* এরা সকলেই বায়ু পরাগী।
* এদের জীবনচক্রে অসম আকৃতির অর্থাৎ heteromorphic জনুক্রম বিদ্যমান।
* সাধারণত এদের আর্কিগোনিয়া সৃষ্টি হয়।
*leaf scar নগ্নবীজী উদ্ভিদের একটি ভিন্নধর্মী বৈশিষ্ট্য।
*রেণুপত্র অর্থাৎ স্পোরোফিল্গুলো ঘন ভাবে সন্নিবেশিত হয়ে স্ট্রোবিলাস বা কোন(cone)তৈরি করে।
*জাইলেম টিস্যুতে সত্যিকার ভেসেল কোষ থাকেনা(ব্যতিক্রম Gnetum)এবং ফ্লোয়েম টিস্যুতে সঙ্গিকোষ থাকে না।
*পরাগায়নকালে পরাগরেণু সরাসরি ডিম্বক রন্ধ্রে পতিত হয়।

## তথ্যসূত্র

## আরও পড়ুন

* 

## বহিঃসংযোগ

*নগ্নবীজী উদ্ভিদ তথ্যশালা
*Gymnosperms on the Tree of Life

বিষয়শ্রেণী:উদ্ভিদ
রাজভবন (মণিপুর)

**মণিপুর রাজভবন** হচ্ছে মণিপুরের রাজ্যপালদের সরকারি বাসভবন। বর্তমান অবকাঠামোটি *১৮৯১ সালের ইঙ্গ-মণিপুর যুদ্ধে*পুরাতন খড়কুটোর ছাদ ধ্বংস হয়ে যাবার পর ১৮৯৮ সালে সম্পন্ন করা হয়েছিল। এটি মণিপুর রাজ্যের রাজধানী ইম্ফলে অবস্থিত এবং এর অবকাঠামোগত এলাকা  জুড়ে বিস্তৃত। মণিপুরের বর্তমান রাজ্যপাল হচ্ছেন নাজমা হেপতুল্লা। 
## আরো দেখুন
* ব্রিটিশ ভারত সাম্রাজ্যের সরকারি বাসভবন

## তথ্যসূত্র

## বহিঃসংযোগ

বিষয়শ্রেণী:ভারতের রাজ্যপালদের বাসভবন
বিষয়শ্রেণী:ইম্ফল
বিষয়শ্রেণী:১৮৯৮-এ ভারতে প্রতিষ্ঠিত
চর পাকেরদহ ইউনিয়ন

**চর পাকেরদহ** বাংলাদেশের জামালপুর জেলার মাদারগঞ্জ উপজেলার অন্তর্গত একটি ইউনিয়ন।

## অবস্থান ও সীমানা
চরপাকেরদহ ইউনিয়ন মাদারগঞ্জ উপজেলায় অবস্থিত।এই ইউনিয়নের উত্তরে ইসলামপুর উপজেলা, দক্ষিণে বালিজুড়ী ইউনিয়ন,  পূর্বে করইচূড়া ইউনিয়ন ও পশ্চিমে বগুড়া জেলা অবস্থিত।

## প্রশাসনিক এলাকা
উক্ত ইউনিয়নে ১২ টি গ্রাম নিয়ে গঠিত,গ্রাম সমূহ হলোঃ

*চরপাকেরদহ
*চরনগর
*নিশ্চিন্তপুর
*ফাজিলপুর
*তেঘোরিয়া
*ঝাড়কাটা
*কোয়ালিকান্দি
*বীরপাকেরদহ
*পাকরুল
*হিদাগাড়ী
*গোদাশিমুলিয়া
*রুকনাই

## শিক্ষা
**শিক্ষার হার : ৫৪% **

**শিক্ষা প্রতিষ্ঠানঃ
*কলেজের সংখ্যা	২ টি
*সরকারী প্রাথমিক বিদ্যালয় ২৬টি
*উচ্চ বিদ্যালয়	৬টি
*নিম্ন মাধ্যমিক	১টি
*মাদ্রাসা সংখ্যা	৪টি **

## আয়তন
১৯.৪২ বর্গ কিলোমিটার 
## জনসংখ্যা
৪০১২৯ জন

## দর্শনীয় স্থান
*শেখ বাড়ি:এটি উক্ত ইউনিয়ন এর রুকনাই গ্রামে অবস্থিত। প্রচলিত আছে এটা (ঘাঁটি)বাড়ি নামে,কারন একসময় শেখ বাড়ির কাছে ছিল যমুনা নদীর কূল তাই সেখানে নৌকা,লঞ্চ,ফেরি,জাহাজ ঘাট ছিল এরজন্য এই শেখ বংশের নাম হয়েছিল (ঘাঁটি) বাড়ি।
*ঝাড়কাটা নদী: মাদারগঞ্জ উপজেলার অন্যতম শাখা নদী। এটি মাদারগঞ্জ উপজেলার উত্তর পার্শ্ব চরপাকেরদহ ইউনিয়নের মধ্যে ঝাড়কাটা গ্রামে অবস্থিত। এই নদী নিয়ে প্রচলিত আছে রূপকথা, ভূতের গল্প ও মুক্তিযুদ্ধের ইতিহাস।
*মরঘাটি বিলঃ এটি উক্ত ইউনিয়নের চরনগর গ্রামে অবস্থিত। এই বিলে এই পর্যন্ত বহু মানুষ পানিতে ডুবে মারা যাওয়ায় এর নাম মরার ঘাটি বা মরঘাটি,এই বিলকে কেন্দ্র করে অনেক ভৌতিক কাহিনী প্রচলিত রয়েছে।
*তেঘোরিয়া বাজার ফিশারিজ পুকুরপাড়

## জনপ্রতিনিধি
বর্তমান চেয়ারম্যান-বদরুল আলম সরদার

## তথ্যসূত্র
জননকোষ

**জননকোষ** বা **যৌন কোষ** বা **গ্যামেট** (; এসেছে প্রাচীন গ্রিক γαμετή থেকে *গ্যামেটে* থেকে গ্যামিন অর্থ "বিয়ে করা") হল একটি হ্যাপ্লয়ড কোষ যা অন্য হ্যাপ্লয়ড কোষের সঙ্গে একীভূত হয়ে নিষিক্তকরণের মাধ্যমে প্রাণীর যৌন প্রজনন ঘটায়। যে প্রজাতিগুলিতে দুই অঙ্গসংস্থানে পৃথক গ্যামেট তৈরি হয় এবং যারা কেবল এক প্রকারের উৎপাদন করে, তারা স্ত্রী জাতীয় কোনও একক উদ্ভিদের বৃহদাকারের গেমট তৈরি করে - যাকে ডিম্বকোষ বলা হয় এবং পুরুষ জাতীয় ছোট ট্যাডপোল ধরনের শুক্রাণু তৈরি করে। সংক্ষেপে একটি জননকোষ হল একটি ডিম্ব কোষ (স্ত্রী গ্যামেট) বা একটি শুক্রাণু (পুং গ্যামেট)। এটি আনিসোগ্যামি বা হিটারোগ্যামির উদাহরণ, যে অবস্থায় স্ত্রীলোক এবং পুরুষরা ভিন্ন আকারের গ্যামেট তৈরি করে (এটি মানুষের ক্ষেত্রে; মানুষের ডিম্বকোষ একটি মানব শুক্রাণু কোষের প্রায় ১,০০,০০০ গুণ   )।

## অসদৃশতা

## তথ্যসূত্র

বিষয়শ্রেণী:প্রজননতন্ত্র
বিষয়শ্রেণী:চিরায়ত বংশাণুবিজ্ঞান
রাজমন্দ্রয় বিমানবন্দর

**রাজামুন্দ্রী বিমানবন্দর** (আইএটিএ: আরজেএ, আইসিএও: ভরি) ভারতের অন্ধ্রপ্রদেশ রাজ্যের রাজামুন্দ্রী শহর থেকে ১৮ কিলোমিটার (১১ মাইল) উত্তরে মধুরোপুদিতে অবস্থিত। ১৯৮৫-১৯৯৪ সময়কালে, এটি বায়ুদূত কর্তৃক ব্যবহৃত হত। ওএনজিসি'র হেলিকপ্টারগুলি  তেল অনুসন্ধান অপারেশন এবং অন্যান্য সরকারী সংস্থাগুলির জন্যও বিমানবন্দরটি ব্যবহৃত হয়।   ২০১৭-২০১৮ সালের যাত্রী পরিবহনের হিসাবে কাডাপা বিমানবন্দর হল অন্ধ্রপ্রদেশের ৪ তম ও ভারতের ৫0 তম ব্যস্ত বিমানবন্দর। 

## ইতিহাস

ব্রিটিশ যুগে বিমানবন্দরটি নির্মিত হয়েছিল এবং এটি ৩৬৬ একর (১৪৮ হেক্টর) এলাকায়  গড়ে উঠেছে। বিমানবন্দরটিতে বায়ুদূত দ্বারা বিমান পরিচালনা করা হয় ১৯৮৫ থেকে ১৯৯৪ সাল পর্যন্ত এবং ১৯৯৫ সালে ভিআইএফ এয়ারওয়েজের মাধ্যমে বিমান পরিচালিত হয়। অন্ধ্রপ্রদেশ সরকার বিমানবন্দরের আধুনিকীকরণের জন্য  ২০০৭ সালের ফেব্রুয়ারি মাসে  ভারতের বিমানবন্দর কর্তৃপক্ষ (এএআই) -এর সাথে ২৩ কোটি টাকা (৩.৬ মিলিয়ন মার্কিন ডলার) চুক্তি স্বাক্ষরিত হয়।   ২০১১ সালে ₹ ৩৮ কোটি  টাকা (মার্কিন ডলার ৬.০ মিলিয়ন মার্কিন ডলার) খরচে ১৫০ জন যাত্রী ধারণের জন্য নতুন টার্মিনাল ভবন    এবং একটি কন্ট্রোল টাওয়ার নির্মাণ করা হয়। ১৬ মে ২০১২ সালে নতুন  টার্মিনালটি উদ্বোধন করা হয়।   এএআই এয়ারবাস এ৩২০, এয়ারবাসএ -৩২১-এর মতো বিমানের অবতরণে সক্ষম করার জন্য ১,৭৪৯ মিটার (৫,৭৩৮ ফুট) থেকে ৩,১২৫ মিটার (১০,২৫৩ ফুট) পর্যন্ত বিদ্যমান রানওয়েটি সম্প্রসারণ করছে। এই সম্প্রসারণের জন্য প্রায় ৮০০ একর জমি অধিগ্রহণ করা হয়েছে।   সীমিত রানওয়ে দৈর্ঘ্য দ্বারা, বিমানসংস্থাগুলি ছোট  ৭০ টি আসন বিশিষ্ট টর্মা-সাপোর্ট বিমান যেমন এটিআর ৭২ এবং কিউ -৪০০ পরিচালনা করে বিমানবন্দরটি থেকে।

## বিমান সংস্থা এবং গন্তব্যস্থল

## তথ্যসূত্র

## বহিঃসংযোগ

*ভারতের বিমানবন্দর কর্তৃপক্ষের রাজমন্দ্রয় বিমানবন্দর

বিষয়শ্রেণী:ভারতের বিমানবন্দর
বিষয়শ্রেণী:অন্ধ্রপ্রদেশের বিমানবন্দর
হিবা নবাব

**হিবা নবাব** (জন্ম: ১৪ নভেম্বর ১৯৯৬) হচ্ছেন একজন ভারতীয় টেলিভিশন অভিনেত্রী। তিনি স্টার প্লাসের ধারাবাহিক *[[তেরে শেহেরে ম্যায়]]-এ* "আমায়া" চরিত্রে অভিনয় করেছেন, তার বিপরীতে ধ্রুব ভাণ্ডারী অভিনয় করেছেন। তিনি শিশু অভিনেত্রী হিসেবে বেশ কয়েকটি টেলিভিশন ধারাবাহিকে অভিনয় করেছেন, যার মধ্যে উল্লেখযোগ্য হলো: *[[সাত ফেরে]]*, *[[লো হো গায়ি পূজা ইস ধর কি]]* এবং *[[শসসস... কোয়ি হ্যায়]]*। তিনি চ্যানেল ভি ইন্ডিয়ার *[[ক্রেজি স্টুপিড ইশক]]-এ* অনুষ্কা আতওয়ালের চরিত্রে অভিনয় করেছেন। তিনি জি টিভিতে সম্প্রচারিত *[[মেরি সাসু মা]]* ধারাবাহিকে প্রধান চরিত্রে অভিনয় করেছেন। বর্তমানে তিনি সাব টিভিতে প্রচারিত এডিট ২ প্রোডাকশনের কমেডি ধারাবাহিক *[[জিজাজি ছাদ পর হ্যায়]]-এ* অভিনয় করছেন।

## টেলিভিশন

## পুরস্কার এবং মনোনয়ন

## তথ্যসূত্র

## বহিঃসংযোগ

* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:উত্তরপ্রদেশের অভিনেত্রী
বিষয়শ্রেণী:উত্তরপ্রদেশের নারী মডেল
বিষয়শ্রেণী:বেরেলির ব্যক্তিত্ব
বিষয়শ্রেণী:ভারতীয় শিশু অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:বেরেলির ব্যক্তি
তিরুপতি বিমানবন্দর

**তিরুপতি আন্তর্জাতিক বিমানবন্দর** , (আইএটিএ: টিআইআর, আইসিএও: ভিওটিপি) ভারতের অন্ধ্রপ্রদেশ রাজ্যের তিরুপতি শহরতলী রেনগিন্টায় অবস্থিত একটি আন্তর্জাতিক বিমানবন্দর। বিমানবন্দরটি তিরুপতি থেকে ১৪ কিমি (৮.৭ মাইল) দূরে অবস্থিত এবং ভেঙ্কটেশ্বর মন্দির থেকে ৩৯ কিলোমিটার (২৪ মাইল) দূরে অবস্থিত। ২০১৭-২০১৮ সালের যাত্রী পরিবহনের হিসাবে কাডাপা বিমানবন্দর হল অন্ধ্রপ্রদেশের ৩ তম ও ভারতের ৪৩ তম ব্যস্ত বিমানবন্দর। 

## ইতিহাস
তিরুপতি বিমানবন্দর ১৯৭৬ সালে প্রতিষ্ঠিত হয়। তারপর ভারতের প্রধানমন্ত্রী পি. ভি. নারসীমহা রাও ১৯৯৩ সকলঘ  ₹১১ কোটি ১১ লাখ টাকা খরচে  একটি নতুন টার্মিনাল ভবন, রানওয়ে সম্প্রসারণ এবং একটি রেডিও টাওয়ারের ভিত্তি প্রস্তর স্থাপন করেন। সম্প্রসারিত বিমানবন্দরটি ১৯৯৯ সালে ভারতের তৎকালীন প্রধানমন্ত্রী অটল বিহারী বাজপেয়ী যাত্রী পরিবহনের জন্য খোলে দিয়েছিলেন।

## গরুডা  টার্মিনাল
গরুডা টার্মিনাল নামে একটি নতুন সমন্বিত টার্মিনাল গড়ে ১৬ হাজার ৫০০ মিটার (১৭৮,০০০ বর্গফুট) এলাকায় ১৭৫ কোটি (২৮ মিলিয়ন মার্কিন ডলার) মূল্যের অভ্যন্তরীণ টার্মিনালের সাথে নির্মিত হয়েছিল। টার্মিনালটি ৫০০ গার্হস্থ্য এবং ২০০ আন্তর্জাতিক যাত্রী একযোগে পরিচালনা করতে পারে। .  টার্মিনালটির ভিত্তি প্রস্তর স্থাপন করেছিলেন অক্টোবর ২০১০ সালে ভারতের তৎকালীন প্রধানমন্ত্রী  মনমোহন সিংহ।   ২০১২ সালে নির্মাণ শুরু হয়,  এবং ভারতের বর্তমান প্রধানমন্ত্রী নরেন্দ্র মোদীর মাধ্যমে টার্মিনাল উদ্বোধন করা হয় ২২ অক্টোবর ২০১৫ সালে।   তিরুপতি বিমানবন্দরটি ২০১৭ সালের জুন মাসে ভারত সরকারের দ্বারা একটি আন্তর্জাতিক বিমানবন্দর হিসাবে ঘোষণা করা হয়। 

## বিমান সংস্থা এবং গন্তব্যস্থল

## দুর্ঘটনা এবং ঘটনা

১৭ সেপ্টেম্বর ২০১৩ সালে, স্পাইসজেট ফ্লাইট ১০৪৭, হায়দ্রাবাদ থেকে তিরুপতি পর্যন্ত নির্ধারিত ফ্লাইটে চালনা করে, টেকনিক্যাল বিষয়গুলির কারণে স্যান্ডিপিটের মধ্যে অবতরণ করে রানওয়ে বন্ধ করে। ফ্লাইটে থাকা ৬০ জন যাত্রী ছিলেন নিরাপদ। 

১৯৯৩ সালের ১৫ নভেম্বর ইন্ডিয়ান এয়ারলাইন্সের ফ্লাইট ৪৪০ (আইসি -৪৪০), এয়ারবাস ৩০০বি২ (নিবন্ধিত ভিটি-ইডিভি), মাদ্রাজ (এখন চেন্নাই) থেকে নির্ধারিত ফ্লাইটে হায়দ্রাবাদে চালানো হয়, কিন্তু বিমানটি তিরুপতি বিমানবন্দরের কাছে ধানের জমিতে পড়ে যায়। খারাপ আবহাওয়ার কারণে এটি ঘটেছিল দেওয়া হয়েছিল এবং জ্বালানির পরিমাণ কমে এসেছিল। কোন বড় আঘাত ছিল কিন্তু বিমান মেরামত করার জন্য ক্ষতিগ্রস্ত হয়েছিল। .

## পুরস্কার এবং অর্জনসমূহ
২০১৫-১৬ সালে রাজ্যের বার্ষিক এক্সিলেন্স অ্যাওয়ার্ডস বিভাগের আওতায় বিমানবন্দরটিকে সেরা পর্যটক বন্ধুত্বপূর্ণ বিমানবন্দর হিসেবে ভূষিত করা হয়। 

## তথ্যসূত্র

## বহিঃসংযোগ

বিষয়শ্রেণী:ভারতের বিমানবন্দর
বিষয়শ্রেণী:২০১৫-এ অন্ধ্রপ্রদেশে প্রতিষ্ঠিত
বিষয়শ্রেণী:অন্ধ্রপ্রদেশের বিমানবন্দর
বিষয়শ্রেণী:২০১৫-এ প্রতিষ্ঠিত বিমানবন্দর
আতাউর রহমান খান কায়সার

**আতাউর রহমান খান কায়সার** (৭ সেপ্টেম্বর ১৯৪০ - ৯ অক্টোবর ২০১০) হলেন বাংলাদেশের একজন প্রখ্যাত রাজনীতিবিদ ও কূটনীতিবিদ। বাংলাদেশের স্বাধীনতা যুদ্ধের অন্যতম সংগঠক কায়সার ছিলেন পূর্ব পাকিস্তান জাতীয় পরিষদের সদস্য এবং বাংলাদেশ আওয়ামী লীগের সভাপতিমন্ডলীর অন্যতম প্রতিনিধি।

## প্রাথমিক জীবন
আতাউর রহমান ১৯৪০ সালের ৭ সেপ্টেম্বর তত্কালীণ ব্রিটিশ ভারতের বেঙ্গল প্রেসিডেন্সীর (বর্তমানঃ বাংলাদেশ) চট্টগ্রাম জেলার আনোয়ারার বারখাইন গ্রামে জন্মগ্রহণ করেন। তার মেয়ে ওয়াসিকা আয়শা খান বাংলাদেশ জাতীয় সংসদে সংরক্ষিত মহিলা আসনের একজন সদস্য।

## শিক্ষাজীবন
১৯৬৩ সালে তিনি ঢাকা বিশ্ববিদ্যালয় থেকে রাষ্ট্রবিজ্ঞানে এমএ পাস করেন।

## রাজনৈতিক জীবন
তিনি ১৯৬৯ সালে চট্টগ্রামের রাজনীতিবিদ এম এ আজিজের হাত ধরে আওয়ামী লীগে যোগ দেন। তিনি ১৯৭০ সালে আনোয়ারা-বাঁশখালী-কুতুবদিয়া আসন থেকে এমএনএ নির্বাচিত হন। তিনি ১৯৯২, ১৯৯৭, ২০০২ ও ২০০৯ সালে গঠিত বাংলাদেশ আওয়ামী লীগের কেন্দ্রীয় কমিটির গুরুত্বপূর্ণ সদস্য ছিলেন। বাংলাদেশের স্বাধীনতার পর তিনি চট্টগ্রাম দক্ষিণ জেলা আওয়ামী লীগের সাধারণ সম্পাদক হন ও পরে কেন্দ্রীয় আওয়ামী লীগের অর্থসম্পাদক হিসেবে দায়িত্ব পালন করেন। ১৯৯৬ সালে বাংলাদেশ সরকার তাকে প্রথমে রাশিয়ায় এবং পরে দক্ষিণ কোরিয়ায় রাষ্ট্রদূত নিযুক্ত করে। তিনি ২০০২ সালে আওয়ামী লীগের কেন্দ্রীয় পরিষদ এর প্রেসিডিয়াম সদস্য নির্বাচিত হন।

## মৃত্যু
২০১০ সালের ২৮ আগস্ট কক্সবাজারে ওসমান সরোয়ার আলম চৌধুরীর অন্ত্যেষ্টিক্রিয়ায় অংশ নিয়ে চট্টগ্রাম ফেরার পথে চট্টগ্রাম-কক্সবাজার মহাসড়কের চকরিয়ায় সড়ক দুর্ঘটনায় গুরুতর আহত হন তিনি। কয়েকদিন চট্টগ্রাম মেডিকেল কলেজ হাসপাতালে চিকিৎসা দেওয়ার পর উন্নত চিকিৎসার জন্য তাকে সিঙ্গাপুরে পাঠানো হয়। এরপর সেপ্টেম্বরের মাঝামাঝি তাকে ঢাকায় এনে অ্যাপোলো হাসপাতালে চিকিৎসা দেওয়া হয় এবং পরে ৩ অক্টোবর তাকে আবারও চট্টগ্রাম মেডিকেল কলেজ হাসপাতালে ভর্তি করানো হয়। ২০১০ সালের ৯ অক্টোবর চট্টগ্রাম মেডিকেল কলেজ হাসপাতালে তার মৃত্যু হয়।

## আরও দেখুন
* গণপরিষদের সদস্যদের তালিকা

## তথ্যসূত্র

## বহিঃসংযোগ
* আলোকিত মানুষ আতাউর রহমান খান কায়সার : একটি জীবন একটি ইতিহাস - সংক্ষিপ্ত জীবনী।

বিষয়শ্রেণী:১৯৪০-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:রাশিয়ায় বাংলাদেশের রাষ্ট্রদূত
বিষয়শ্রেণী:দক্ষিণ কোরিয়ায় বাংলাদেশের রাষ্ট্রদূত
বিষয়শ্রেণী:চট্টগ্রাম জেলার মুক্তিযোদ্ধা
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশে সড়ক দুর্ঘটনায় মৃত্যু
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
ক্যানন এভি-১

**ক্যানন এভি-১** হল একটি ৩৫এমএম একক-লেন্স রিফ্লেক্স বিশিষ্ট ক্যামেরা যার সাথে আছে এফডি লেন্স মাউন্ট, যেটা ক্যানন ইনকরপোরেটেড সূচনা করে ১৯৭৯ সালে। এটি ১৯৭৬ সালের এই-১ মডেলের সাথে সাদৃশ্যপূর্ণ কিন্তু এতে বাড়তি যুক্ত আছে এপারচার প্রাইয়োরিটি অটোএক্সপোজার যেখানে এই-১ মডেলে ছিল শাটার স্পিড প্রাইক্যাননের।  সম্পূর্ণ হস্তচালিত এ ক্সপোজার ক্ষমতা ক্যামেরাটিতে নেই।ক্যাননের বৈশ্বিক বিতরণকারীরা বিশেষ করে আমেরিকায়, এই ক্যামেরাটিকে চেয়েছিল কারণ তখন বাজারে অন্যান্য ব্রান্ডের ক্যামেরাগুলোতে এপারচার প্রাইয়োরিটির সুযোগ ছিল এবং কিছু কিছু ক্রেতা তা পছন্দও করত।  এভি অক্ষরদ্বয় অটোএক্সপোজারের ধরনের সংকেত বহন করে; এভি (এপারচার ভ্যালু) হল এপারচার প্রাইয়োরিটির সাধারণ সংক্ষেপন।

যখন এটি বাজারে আসে, তখন নতুন ঘরানার এফডি ল্যান্সও উন্মুক্ত করা হয়। যাতে তাৎক্ষণিক ল্যান্স লাগানো বা খোলা যেত। একে নতুন এফডি মাউন্ট বলা হত এবং এর ফলে আগের ঘূর্নন পদ্ধতিতে প্যাচ লাগানো ল্যান্সের অবসান করে। এতে সুবিধাও পাওয়া যায় কারণ দুটি হাত ব্যবহার করতে হয় না ল্যান্স খোলা বা লাগানোর জন্য। এই নতুন পদ্ধতিতে ব্যবহারকারীরা একটি লাল বিন্দু বরাবর ল্যান্স বসাত এবং একবার ঘুরিয়ে দিলেই ল্যান্সটি ক্লিক শব্দ করে আটকে যেত। আর খোলার ক্ষেত্রে যেভাবে লাগানো হয়েছে তার উল্টো দিকে ঘোরালেই ল্যান্স খুলে যেত।

এই-১ মডেলের অন্যান্য সব আনুষঙ্গিক জিনিস এভি-১ এ ব্যবহার করা যেত।

## তথ্যসূত্র

## বহিঃসংযোগ

*Canon Inc.
*Canon AV-1 manual . Retrieved December 27, 2015.
* Canon AV-1 Camera at Photography of Malaysia

বিষয়শ্রেণী:ক্যামেরা
এভি-১
দৈনিক সংবাদ (বাংলাদেশ)

**দৈনিক সংবাদ** বাংলাদেশ থেকে প্রকাশিত প্রাচীনতম দৈনিক পত্রিকাগুলোর একটি, যেটি ১৯৫১ সালের ১৭ মে তারিখে প্রথম প্রকাশিত হয়। বাংলাদেশের রাজধানী ঢাকা থেকে প্রকাশিত এই পত্রিকাটির বর্তমান প্রকাশক হিসাবে দায়িত্বে আছেন আলতামাস কবির।

## ইতিহাস
খায়রুল কবিরের সম্পাদনা ও নাসিরউদ্দিন আহমদ ব্যবস্থাপনায় ইস্ট পাকিস্তান প্রেস, ২৬৩ বংশাল রোড, ঢাকা থেকে ২ জ্যৈষ্ঠ ১৩৫৮ (১৭ মে ১৯৫১) তারিখে ২ আনা মূল্যের ৬ পৃষ্ঠার এই পত্রিকাটি প্রথম মুদ্রিত ও প্রকাশিত হয়।

## মুক্তিযুদ্ধে অবদান
পূর্ব পাকিস্তানের সকল প্রগতিশীল আন্দোলনের সঙ্গে এই পত্রিকাটি একাত্ম থাকায় এর দপ্তরে প্রায়শই পুলিশের অভিযান পরিচালিত হতো এবং পাকিস্তানি শাসকগোষ্ঠী বরাবরই এর প্রতি বিরূপ ছিল। ১৯৭১ সালের ২৫ মার্চ এই পত্রিকার প্রেস, মেশিনপত্র, অফিস আগুনে পুড়িয়ে দেওয়া হয়, যাতে একই সাথে নিহত হন সাংবাদিক শহীদ সাবের।

## নিয়মিত আয়োজন
দৈনিক সংবাদের নিয়মিত আয়োজনে রয়েছেঃ
*প্রথম পাতা
*শেষ পাতা
*সম্পাদকীয়
*বাংলাদেশ
*জাতীয়
*আন্তর্জাতিক
*আইন ও বিচার
*শিল্প ও বাণিজ্য
*খেলা
*বিনোদন ও সংস্কৃতি
*বিজ্ঞান ও প্রযুক্তি
*শিক্ষা
*রাজনীতি
*মতামত

## আরও দেখুন
* বাংলাদেশের সংবাদপত্রের তালিকা
* বাংলাদেশ সংবাদ সংস্থা
* ইউনাইটেড নিউজ অব বাংলাদেশ

## তথ্যসূত্র

## বহিঃসংযোগ
* দৈনিক সংবাদ - বাংলাপিডিয়া হতে সংকলিত নিবন্ধ।
* সংবাদপত্র ও সাময়িকী - বাংলাপিডিয়া হতে সংকলিত নিবন্ধ।
* দৈনিক সংবাদ  - অফিসিয়াল ওয়েবসাইট।
* দৈনিক সংবাদ - ফেসবুক পাতা।

সং
সং
সং
সং
সং
সং
সং
রাজভবন (মুম্বই)

**মুম্বই রাজভবন** হচ্ছে মহারাষ্ট্রের রাজ্যপালদের সরকারি বাসভবন। এটি মহারাষ্ট্রের রাজধানী মুম্বইয়ের মালবার পাহাড়ে অবস্থিত। এই রাজভবনটি সমুদ্রের পাশে গাছগাছালীর দ্বারা পরিবেষ্টিত অবস্থায়  অরণ্যানীর মধ্যে অবস্থান করছে। এই স্থানটিতে কিছু ঐতিহ্যবাহী বাংলো, বৃক্ষ, বৃহৎ চত্বর এবং সমুদ্র সৈকত রয়েছে।

মহারাষ্ট্রের বর্তমান রাজ্যপাল হলেন সি. বিদ্যাসাগর রাও।

## ইতিহাস

এই **সরকারি বাসভবনটি**, ঐতিহাসিক বম্বে দুর্গেরই অংশবিশেষ, যা ব্রিটিশ রাজ সময়ে ১৭৫৭ সাল পর্যন্ত বম্বে রাজ্যপালদের বাসভবন হিসেবে ব্যবহৃত হত। তারপর রাজ্যপালদের বাসভবনকে এখান থেকে সরিয়ে এপোলো রোডের গ্রেট ওয়েস্টার্ন বিল্ডিংয়ে, অতঃপর ১৮৮৩ সালে শেষমেশ মালবারে স্থানান্তর করার পূর্বে *পারেলে* (বর্তমান হাফকিন ইনস্টিটিউট এলাকা) নিয়ে যাওয়া হয়।

## আরো দেখুন
* ব্রিটিশ ভারত সাম্রাজ্যের সরকারি বাসভবন

## তথ্যসূত্র

## বহিঃসংযোগ
*সরকারি ওয়েবসাইট

বিষয়শ্রেণী:মুম্বইয়ের ভবন ও স্থাপনা
বিষয়শ্রেণী:ভারতের রাজ্যপালদের বাসভবন
বিষয়শ্রেণী:১৮৮৩-এ ভারতে প্রতিষ্ঠিত
বার্নপুর ক্রিকেট ক্লাব মাঠ

**বার্নপুর ক্রিকেট ক্লাব মাঠ** হল ভারতের পশ্চিমবঙ্গ রাজ্যের বার্ণপুরে অবস্থিত একটি বহুমুখী ক্রীড়াঙ্গন। এই মাঠে ফুটবল, ক্রিকেট ও অন্যান্য ম্যাচ আয়োজিত হয়। এটি প্রথম শ্রেণীর একটি ক্রিকেট স্টেডিয়াম। এখানে প্রথম শ্রেণীর ও ক-তালিকাভুক্ত যে ক্রিকেট ম্যাচগুলি আয়োজিত হয়েছিল, সেগুলি হল:

* মধ্য ক্ষেত্র ক্রিকেট দল বনাম পশ্চিম ক্ষেত্র ক্রিকেট দল, দেওধর ট্রফি ১৯৯৪/৯৫, ২৩ অক্টোবর, ১৯৯৪
* মধ্য ক্ষেত্র ক্রিকেট দল বনাম পশ্চিম ক্ষেত্র ক্রিকেট দল, দলীপ ট্রফি ১৯৯৪/৯৫, ২৫ অক্টোবর, ১৯৯৪

এরপর থেকে ২০০৪ সাল পর্যন্ত মাঠটি অন্যান্য খেলার জন্য ব্যবহৃত হয়।

## তথ্যসূত্র

## বহিঃসংযোগ
* ক্রিকেটআর্কাইভ
* ক্রিকইনফো

বিষয়শ্রেণী:ভারতের ক্রিকেট মাঠ
বিষয়শ্রেণী:পশ্চিমবঙ্গের ক্রীড়াঙ্গন
বিষয়শ্রেণী:পশ্চিমবঙ্গের ক্রিকেট মাঠ
বিষয়শ্রেণী:১৯৯৪-এ পশ্চিমবঙ্গে প্রতিষ্ঠিত
বিষয়শ্রেণী:ভারতের বিলুপ্ত ক্রিকেট মাঠ
বিষয়শ্রেণী:পশ্চিম বর্ধমান জেলার ভবন ও স্থাপনা
বিষয়শ্রেণী:আসানসোল
বিষয়শ্রেণী:২০শ শতাব্দীতে ভারতের স্থাপত্য
রাজভবন (হরিয়াণা)

**হরিয়ানা রাজভবন** হচ্ছে চন্ডীগড়ের রাজ্যপালদের সরকারি বাসভবন। এটি হরিয়ানা রাজ্যের রাজধানী চণ্ডীগড়ে সুখনা হ্রদের সম্মুখে অবস্থিত। হরিয়ানার বর্তমান রাজ্যপাল হলেন শ্রী কাপ্তান সিংহ সোলাঙ্কি।

## আরো দেখুন
* ব্রিটিশ ভারত সাম্রাজ্যের সরকারি বাসভবন

## তথ্যসূত্র

## বহিঃসংযোগ

বিষয়শ্রেণী:চণ্ডীগড়ের ভবন ও স্থাপনা
বিষয়শ্রেণী:ভারতের রাজ্যপালদের বাসভবন
বিষয়শ্রেণী:হরিয়ানা সরকার
রাজভবন (হিমাচল প্রদেশ)

**হিমাচল প্রদেশ রাজভবন** যা পূর্বে **ব্যারেন্স আদালত** ছিল, হচ্ছে হিমাচল প্রদেশের রাজ্যপালদের সরকারি বাসভবন। এটি হিমাচল প্রদেশের রাজধানী শিমলায়  অবস্থিত।

## ইতিহাস
বর্তমান সময়ের রাজভবনটি পূর্বে **ব্যারেন্স আদালত** নামে পরিচিত ছিল। ১৯৭১ সালে হিমাচল যখন পূর্ণাঙ্গ প্রদেশ হিসেবে আত্মপ্রকাশ করে, তখন পিটারহোফ রাজভবন হিসেবে ব্যবহৃত হত। একটি অগ্নিকান্ডে ভবনটি ক্ষতিগ্রস্ত হবার পর, এই রাজভবনকে সরিয়ে ব্যারেন্স আদালত ভবনে নিয়ে আসা হয়।

ব্রিটিশ ভারতের প্রধান সেনাপতি এডওয়ার্ড ব্যারেন্স-এর নামানুসারে রাজভবনটির নামকরণ করা হয়। এটি একটি নব্য-টিউডর কাষ্ঠ-কাঠামোর ভবন।

## আরো দেখুন
* ব্রিটিশ ভারত সাম্রাজ্যের সরকারি বাসভবন

## তথ্যসূত্র

## বহিঃসংযোগ

বিষয়শ্রেণী:শিমলার ভবন ও স্থাপনা
বিষয়শ্রেণী:ভারতের রাজ্যপালদের বাসভবন
বিষয়শ্রেণী:১৯৮১-এ হিমাচল প্রদেশে প্রতিষ্ঠিত
নোলান গোল্ড

**নোলান গোল্ড** (জন্ম অক্টোবর ২৮, ১৯৯৮) একজন মার্কিন অভিনেতা। তিনি মার্কিন টেলিভিশন চ্যানেল এবিসিতে প্রচারিত জনপ্রিয় হাস্যরসমূলক ধারাবাহিক *[[মডার্ণ ফ্যামিলি]]*-এ "লুক ডানফি" চরিত্রের সর্ব কনিষ্ঠ সহোদর হিসেবে অভিনয় করার জন্য পরিচিত।

## প্রাথমিক জীবন এবং শিক্ষা
গোল্ডের জন্ম, মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহর-এ, তিনি এঞ্জেলা এবং এডউইন গোল্ড দম্পতির সন্তান। তার বাবার সামরিক কর্মজীবনের কারণে, তার জন্মের কিছু কাল পরেই তাকে এবং তার পিতা-মাতাকে আলবানিয়ার ফিনিক্স শহরে চলে আসতে হয়েছিল। যখন গোল্ডের পাচঁ বছর পূর্ণ হয়, তখন তার পারিবার মার্কিন যুক্তরাষ্ট্রের ক্যালিফোর্নিয়া রাজ্যে চলে আসেন।  তার বড় ভাই, আইডান গোল্ড-ও একজন অভিনেতা।

যদিও, "মডার্ন ফ্যামিলি" ধারাবাহিকে তার চরিত্রটি মাঝে মধ্যে বোকাটে ধরনের হত, নোলান গোল্ড বিশ্বের সবচেয়ে বৃহৎতম এবং জনপ্রিয় বুদ্ধ্যঙ্কমূলক অলাভজনক সংস্থা মেনসা-এর একজন সদস্য, এবং ২০১২ সালের হিসাব অনুযায়ী, তিনি স্কুলে দ্রুততর ভাবে ১০ম গ্রেড অর্জন করেন।  তিনি জনপ্রিয় মার্কিন অনুষ্ঠান *[[দ্য এলেন ডিজেনেরেস শো]]*-তে নিদৃষ্ট করেন, তার  আইকিউতে স্কোরের পরিমাণ ১৫০। ২০১২ সালে গ্রীষ্মের সময় কালে, মাত্র ১৩ বছর বয়সে তিনি  সাধারণ শিক্ষা উন্নয়ন (গেড) পরীক্ষা দেবার মাধ্যমে হাই স্কুল থেকে স্নাতক করেন এবং তিনি বলেন, তিনি অনলাইনে ইন্টারনেট ভিত্তিক কলেজ কোর্স করবেন বলে আশা করছেন।

## কর্মজীবন
গোল্ড মাত্র তিন বছর বয়সে বিজ্ঞাপনে অভিনয় করার মাধ্যমে তার অভিনয় কর্মজীবন শুরু করেন। তার সর্বশেষ অভিনীত চলচ্চিত্র সমূহে তিনি মূল ভূমিকায় অভিনয় করেন, সর্বশেষ চলচ্চিত্র গুলো হল *ঘুল* (যেটি মার্কিন লেখক ব্রায়ান কিন এর উপন্যাস অবলম্বনে তৈরী) এবং *স্পেইস বুদ্দিস*। 

২০১৪-১৫ সাল পযন্ত ধারাবাহিকের সিজনের হিসাবে, গোল্ড "মডার্ণ ফ্যামিলি" ধারাবাহিকে তার চরিত্রটিতে অভিনয় করার জন্য প্রতিটি পর্বের জন্য, $৭০,০০০ ডলারেরও বেশি অর্থ পেয়েছেন।  অন্যান্য টেলিভিশন ভূমিকার মধ্যে  *ইলিভেন্থ আওয়ার* এবং সপ্তাহের সেরা চলচ্চিত্র, *সুইট নাথিং ইন মাই ইয়ার* অন্যতম। 

## ব্যক্তিগত জীবন এবং আগ্রহ সমূহ
গোল্ড ডাবল ব্যাস এবং বানজো নামক দুটো বাদ্যযন্ত্র বাজাতে পারেন। তিনি তার প্রথম বানজো গ্রহণ করেন *[[দ্য এলেন ডিজেনেরেস শো]]* অনুষ্ঠানটিতে হাজির হওয়ার পরবর্তী কালে, এবং এর ফলে তিনি, তিনি ডিডজেরিডো এবং ম্যান্ডোলিন-এর মত বাদ্য যন্ত্র সমূহ বাজাতে শুরু করেন। এর পর যখন তিনি অনুষ্ঠানটিতে দ্বিতীয় বারের মত হাজির হন তখন তিনি ব্যাক্ত করেন যে, তিনি একটি থেরেমিন অথবা একটি সেতার কেনার কথা ভাবছেন।

## চলচ্চিত্র সমূহ

## তথ্যসূত্র

## বহিঃসংযোগ

*

বিষয়শ্রেণী:১৯৯৮-এ জন্ম
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:জর্জিয়ার অভিনেতা
বিষয়শ্রেণী:মার্কিন শিশু অভিনেতা
বিষয়শ্রেণী:মার্কিন চলচ্চিত্র শিশু অভিনেতা
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মেনসান্স
বিষয়শ্রেণী:কলাম্বাস, জর্জিয়ার অভিনেতা
বিষয়শ্রেণী:জর্জিয়ার (মার্কিন যুক্তরাষ্ট্রের অঙ্গরাজ্য) অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
কারিশমা শর্মা

**করিশমা লালা শর্মা** (; জন্ম: ২২ ডিসেম্বর ১৯৯৩) হলেন একজন ভারতীয় টেলিভিশন অভিনেত্রী, যিনি বেশ কয়েকটি হিন্দি টেলিভিশন ধারাবাহিকে এবং কিছু কাব্যগ্রন্থ টেলিভিশন ধারাবাহিকের পর্বে অভিনয় করেছেন। তিনি পবিত্র রিশতা, পেয়ার তুনে কেয়া কিয়া, (সুহীনা চরিত্রে) ইয়ে হ্যায় মোহাব্বতে, লাভ বাই চান্স, আহট (৬ষ্ঠ আসর), এবং ফেয়ার ফাইলস: ডার কি সাচ্চি তাসবিরের মতো ধারাবাহিকে অভিনয় করেছেন। তিনি লাইফ সাহি হ্যায় নামে একটি ওয়েব সিরিজে একজন দাসীর চরিত্রে অভিনয় করেছেন। সম্প্রতি তিনি আল্ট বালাজীতে প্রচারিত ওয়েব সিরিজ রাগিণী এমএমএস: রিটার্নসে রাগিণীর চরিত্রে অভিনয় করেছেন।

## প্রাথমিক জীবন
করিশমা শর্মা দিল্লিতে এক হিন্দু ব্রাহ্মণ পরিবারে জন্মগ্রহণ করেন । পরে তিনি মুম্বাইতে মডেলিং এর জন্যে স্থানান্তরিত হন । 

## অভিনয়ের তালিকা
### টেলিভিশন

### চলচ্চিত্র

### ওয়েব সিরিজ

### মিউজিক ভিডিও

## ব্যক্তিগত জীবন
করিশ্মা শর্মার মুম্বাইয়ের একজন ফ্লিম ডিস্ট্রিবিউটর আব্দুল রউফের সাথে সম্পর্ক রয়েছে। তারা দুজনেই মুম্বাইতে স্থায়ীভাবে বসবাস করেন ।

## তথ্যসূত্র

## বহিঃসংযোগ

* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:দিল্লির ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:পাটনার ব্যক্তি
বিষয়শ্রেণী:দিল্লির অভিনেত্রী
এলিস কমিশন রিপোর্ট

**এলিস কমিশন রিপোর্ট** হলো তৎকালীন পাকিস্তান সরকার কর্তৃক ১৯৫২ সালের ২১ ফেব্রুয়ারির ঘটনা তদন্তের গঠিত বিচার বিভাগীয় কমিটি কর্তৃক পেশকৃত প্রতিবেদন। এটি বাংলা ভাষা আন্দোলন সম্পর্কিত একমাত্র সরকারি ভাষ্য। এতে কেবলমাত্র ২১ ফেব্রুয়ারি তারিখের ঘটনার ১৮ মিনিট সময়কালের উপর তদন্ত করে প্রতিবেদন দেয়া হয়।

## প্রস্তাবনা ও কমিশন গঠন
১৯৫২ সালের ২১ ফেব্রুয়ারি তারিখের পর ২২ ফেব্রুয়ারি তারিখেও পুনরায় গুলি চালানো হলে রাজনৈতিক দলগুলোর পক্ষ থেকে তীব্র প্রতিক্রিয়া ব্যক্ত করে এই গুলিবর্ষণের ঘটনার নিরপেক্ষ ও সংশ্লিষ্ট পক্ষের অংশগ্রহণমূলক তদন্ত কমিশন গঠন করে দোষীদের উপযুক্ত বিচার দাবি করা হয়। ফলশ্রুতিতে ১৯৫২ সালের ১৩ মার্চ সরকার একটি ঘোষণা প্রদাণ করে কমিশন গঠনের বিষয়টি নিশ্চিত করেন এবং তাতে বলেন, ‘১৯৫২ সালের ২১ ফেব্রুয়ারি ঢাকায় যে গোলাগুলি হয়, মাননীয় প্রধান বিচারপতি কর্তৃক নির্ধারিত ঢাকা হাইকোর্টের একজন বিচারপতি কর্তৃক তার একটা তদন্ত হওয়া উচিত। এটি নিশ্চিত হওয়ার জন্য যে -
# পুলিশের গুলি করা অত্যাবশ্যকীয় ছিল কিনা।
# পরিস্থিতির বিবেচনায় পুলিশের শক্তি প্রয়োগ করা যথার্থ ছিল কিনা।’

ঘটনার পরস্পরায় প্রধান বিচারপতি তৎকালীন ঢাকা হাইকোর্টে কর্মরত বিচারপতি টমাস হোবার্ট এলিসকে নিয়ে ১৫ মার্চ ১৯৫২ তারিখে এক সদস্যবিশিষ্ট একটি তদন্ত কমিটি গঠন করে ঘটনাটি তদন্তের দায়িত্বে নিয়োজিত করেন এবং ১৭ মার্চ ১৯৫২ তারিখে সরকার পৃথক এক আদেশের মাধ্যমে বিচারপতি এলিসকে তদন্ত কাজ পরিচালনার নির্দেশ প্রদান করেন।

## তদন্ত কার্য ও প্রতিবেদন পেশ

১৯৫২ সালের ২৭ মে বিচারপতি এলিস রিপোর্টটি পূর্ববাংলা সরকারের চীফ সেক্রেটারি আজিজ আহমদের নিকট পেশ করেন, যা চীফ সেক্রেটারি ৩ জুন ১৯৫২ তারিখে পূর্ববাংলা সরকারের কাছে প্রয়োজনীয় ব্যবস্থা গ্রহণের জন্য প্রেরণ করেন। এলিস কমিশন তার রিপোর্টে বলেন যে, ‘‘২১ ফেব্রুয়ারি পুলিশের পক্ষে ছাত্রদের ওপর গুলি করা অনিবার্য হয়ে পড়েছিল এবং পরিস্থিতির বিবেচনায় শক্তি প্রয়োগ করা যথার্থ ছিল।’’
## প্রতিক্রিয়া
এই তদন্ত কমিশনের রিপোর্টটি সে সময়ের রাজনৈতিক ও ছাত্র সংগঠনসমূহ প্রত্যাখ্যান করে এবং এর সীমাবদ্ধতাসমূহ উল্লেখ করে সমসাময়িক পত্র-পত্রিকায় এ রিপোর্টের বিরূপ সমালোচনা করা হয়।

## রিপোর্টভিত্তিক প্রকাশনা

এলিস কমিশন রিপোর্ট নিয়ে পরবর্তীকালে স্বল্প পরিসরে কিছু গবেষণা কার্য পরিচালিত হয়। ভাষা আন্দোলনের একমাত্র সরকারি এই ভাষ্যটি বাংলায় অনুবাদ করেছে পড়াশোনাভিত্তিক সংগঠন রিডিং ক্লাব। ২০১৮ সালে তরুণ লেখক ও গবেষক রাশেদ রাহম *[[একুশে ফেব্রুয়ারি ১৯৫২ : ছাত্র হত্যাকাণ্ড, এলিস কমিশন রিপোর্ট]]* শিরোনামে একটি গবেষণা গ্রন্থ প্রকাশ করেছে।

## আরও দেখুন
* বাংলা ভাষা আন্দোলন।

## তথ্যসূত্র

## বহিঃসংযোগ
* এলিস কমিশন রিপোর্ট

বিষয়শ্রেণী:বাংলা ভাষা আন্দোলন
বিষয়শ্রেণী:মানবাধিকার
হ্যারি ভেরেলেস্ট

**হ্যারি ভেরেলেস্ট** (১১ ফেব্রুয়ারি ১৭৩৪ - ২৪ অক্টোবর ১৭৮৫) হলেন ভারতে ব্রিটিশ শাসনামলের একজন প্রশাসক যিনি ১৭৬৭ সাল থেকে ১৭৬৯ সাল পর্যন্ত বাংলার গভর্নর হিসাবে দায়িত্ব পালন করেন।

## আরও দেখুন
* বাংলার গভর্নরদের তালিকা।

## তথ্যসূত্র

## বহিঃসংযোগ

বিষয়শ্রেণী:১৭৩৪-এ জন্ম
বিষয়শ্রেণী:১৭৮৫-এ মৃত্যু
বিষয়শ্রেণী:ভারতে ব্রিটিশ শাসন
বিষয়শ্রেণী:ব্রিটিশ ভারতের প্রশাসক
বিষয়শ্রেণী:ভারতের গভর্নর জেনারেল
বিষয়শ্রেণী:ভারতবর্ষের বড়লাট
কক্সবাজার জেলার শিক্ষাপ্রতিষ্ঠানের তালিকা

বাংলাদেশের কক্সবাজার জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়)

## বিশ্ববিদ্যালয়

## মেডিকেল কলেজ

## কলেজ
### সরকারি

### বেসরকারি

## স্কুল ও কলেজ

## উচ্চ বিদ্যালয়
### সরকারি

### বেসরকারি

## কারিগরি

## মাদ্রাসা

## তথ্যসূত্র

বিষয়শ্রেণী:কক্সবাজার জেলা
বিষয়শ্রেণী:জেলা অনুযায়ী বাংলাদেশের শিক্ষাপ্রতিষ্ঠানের তালিকা
লূউ ভাষা

**লূউ** বা **Shụŋọ** হলো নাইজেরিয়ার একটি আদম্ব ভাষা।
## তথ্যসূত্র

বিষয়শ্রেণী:নাইজেরিয়ার ভাষা
বেটলিংছিপ

**বেটলিংছিপ**, যা বেটালংছিপ, বেলিনছিপ এবং থাইড্বর নামেও পরিচিত, হচ্ছে জাম্পুই পাহাড়ের সর্বোচ্চ চূড়া। এটি ভারতের ত্রিপুরা রাজ্যে অবস্থিত।
## ত্রিপুরার সর্বোচ্চ বিন্দু
৯৩০ মিটার উচ্চতায় অবস্থিত থাইড্বর হচ্ছে ত্রিপুরা রাজ্যের সর্বোচ্চ পর্বত শৃঙ্গ। এই পর্বত শৃঙ্গ থেকে আশপাশের মনোরম পরিবেশ দেখা যায়।

## আরও দেখুন
*ভারতের পর্বতের তালিকা
*উচ্চতা অনুযায়ী পর্বতের তালিকা

## তথ্যসূত্র

## বহিঃসংযোগ
*ভারতে বেটালংছিপ

বিষয়শ্রেণী:ত্রিপুরার ভূমিরূপ
বিষয়শ্রেণী:উত্তর ত্রিপুরা জেলা
বিষয়শ্রেণী:ভারতীয় রাজ্য বা কেন্দ্রশাসিত অঞ্চলের সর্বোচ্চ বিন্দু
ওরুচুবান এবিচু

**ওরুচুবান এবিচু**(জাপানি:おるちゅばんエビちゅ, Oruchuban Ebichu) একটি জাপানি ধারাবাহিক মাঙ্গা। ইতোউ রিসা(伊藤理佐, Itou Risa) ১৯৯০ সালে এটি প্রথম লেখা শুরু করেন। এই কমিকস্ গিগা অ্যান্ড চান(Giga&chan) নামক সাপ্তাহিক পত্রিকায় ১৯৯০ থেকে ২০০৭ সাল পর্যন্ত প্রকাশিত হয়। ১৯৯৯ ফুটাবাসা প্রকাশনী মধ্যে ১৫ তানকোবোন ভলিউমে প্রকাশনা করা হয়েছিল। এটি অক্টোবরে ১৯৯৯ সালে জাপানি টিভি চ্যানেল ডাইরেক্ট টিভিতে (Direct TV) প্রচারিত হয়েছিল। এর গল্প হল গৃহশিক্ষক হ্যামস্টার ইবিচু এবং তার মূল জীবনের গল্প।

অন্য অক্ষরগুলি কৈনচী, মা কুন এবং মিস। হানবাটকি (প্রকৃত নাম ওয়াতনাবে), তাদের গোসজিনাসামের বন্ধু। কওনাচি গসজিনাসামের বন্ধু, কিন্তু তিনি অলস, বিচলিত, এবং তিনি pachinko এবং পরিতৃপ্তি চাই তিনি অন্য মহিলার সঙ্গে একটি ঘটনা অনেকবার ছিল, কিন্তু এবিচু পাওয়া। মা কুন আরও প্রেমিক এবং ইবিচুর অনুগামী। শ্রীমতি হানবাটাকি, গসজিনাসামের ভাল বন্ধু। কিন্তু সহজ এবং বিশ্বের বিষয় জানি না।

## তথ্যসূত্র

## বহিঃসংযোগ
* Oruchuban Ebichu (TV) 
* Oruchuban Ebichu (manga) 
* Futabasha's Ebichu website 
* Gainax's Ebichu website 

বিষয়শ্রেণী:মাঙ্গা ধারাবাহিক
বিষয়শ্রেণী:অ্যানিমে ধারাবাহিক
বিষয়শ্রেণী:মাঙ্গা ভিত্তিক অ্যানিমে ধারাবাহিক
বিষয়শ্রেণী:সেইনেন মাঙ্গা
বিষয়শ্রেণী:২০১৮-এর মাঙ্গা
বিষয়শ্রেণী:১৯৯৯-এ অভিষিক্ত অ্যানিমে টেলিভিশন ধারাবাহিক
কাবুল নদী

**কাবুল নদী** (, , ), ক্লাসিকাল কোপেস , is a  দীর্ঘ নদী যা সাংলেখ রেঞ্জ এর হিন্দু কুশ পর্বতমালায় আফগানিস্তান এবং বাঁধিবার জিনিসপত্র মধ্যে সিন্ধু নদী এর কছে এ্যাটক, পাকিস্তান. এটি পূর্ব আফগানিস্তানের প্রধান নদী এবং উনাই পাস দ্বারা হেলমান্দ জলের অংশ থেকে আলাদা করা হয়।
## ধারা
কাবুল নদীটি কাবুলের শহরগুলি অতিবাহিত করে, পাকিস্তানে খাইবার পাখতুনখোয়াতে অতিবাহিত হওয়ার পূর্বে আফগানিস্তানে সুরজি এবং জালালাবাদ এর ২৫ কিলোমিটার (১৬মাইল) টোরখামে ডুরান্ড লাইন সীমান্তের উত্তরে। কাবুল নদীর প্রধান উপনদীগুলি হচ্ছে লোগার, পানজির, আলিংগার, কুনার, বার ও সোয়াত নদী।

## তথ্যসূত্র

## বহিঃসংযোগ
* 

বিষয়শ্রেণী:আফগানিস্তানের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:পাকিস্তানের নদী
বিষয়শ্রেণী:কাবুল
সরকারি জুবিলী উচ্চ বিদ্যালয়

**[[সুনামগঞ্জ]] সরকারি জুবিলী উচ্চ বিদ্যালয়** ১৮৮৭ ইংরেজি সনে স্থাপিত ব্রিটিশ ভারতীয় আমলের প্রাচীনতম ও ঐহিত্যবাহী বিদ্যাপীঠ । বিদ্যালয়ের উত্তরে সুরমা নদী,লঞ্চঘাট, দক্ষিণে রাজগোবিন্দ সরকারি প্রাথমিক বিদ্যালয়, সুনামগঞ্জ পৌরসভা, পূর্বে বালুর মাঠ(উক্ত বিদ্যালয়ের খেলার মাঠ),রিভারভিউ, পশ্চিমে সুনামগঞ্জ পৌর কলেজ অবস্থিত। সুনামগঞ্জ শহরের কেন্দ্রস্থলে, ডি,এস,রোডে সুরমা নদীর তীরে বিদ্যালয়টি অবস্থিত ।

## নামকরণ
স্থানীয় বিশিষ্ট ব্যক্তিদের ও তৎকালীন প্রশাসনের সহায়তায় ১৮৮৭ সালে এটি প্রতিষ্ঠিত হয়। সে বছর মহারাণী ভিক্টোরিয়ার সিংহাসন আরোহণের ৫০ বছর পূর্তি উপলক্ষে গোল্ডেন জুবিলী উদযাপিত হওয়ার কারণে স্কুলটির নামকরণে জুবিলী শব্দটি অন্তর্ভুক্ত হয়। সরকারি জুবিলী উচ্চ বিদ্যালয়কে সরকারিকরণ করা হয় ১৯২৮ সালে।

## বিদ্যালয় পরিক্রমা
বিদ্যালয়ের ক্যাম্পাসের ভেতরে আছে একটি সমৃদ্ধ পৃথক লাইব্রেরি ভবনসহ ৫টি ভবন, দুটি হোস্টেল ও একটি পুকুর নিয়ে বিদ্যালয়টি ৬.৪৫ একর ভূমির উপর প্রতিষ্ঠিত। বাইরে মুসলিম ও হিন্দু ধর্মাবলম্বী ছাত্রদের জন্যে সমৃদ্ধ দুটি হোস্টেল ও একটি পুকুর। ইসলাম ধর্মাবলম্বী শিক্ষার্থীদের জন্যে রয়েছে প্রার্থনা কক্ষ। ব্রিটিশ আমলে তৈরি আধা পাকা টিনশেড ভবনকে সংস্কার করে কিছুটা নতুনভাবে সাজানো হয়েছে। ঠিক সামনে জ্বলছে নিয়নবাতিতে লেখা বিদ্যালয়ের নাম। সামনের ভবনে প্রধান শিক্ষকের অফিস কক্ষ ও শিক্ষক মিলনায়তন। ভেতরে বিভিন্ন শ্রেণিকক্ষ। বিদ্যালয়ের একদম সামনে এক পাশে রয়েছে একটি শহীদমিনার। এর পাশে কিছুদিন আগে নতুন করে একটি বাস্কেটবল কোর্ট নির্মাণ করা হয়েছে। বিদ্যালয়ের পাশে রয়েছে উক্ত বিদ্যালয়ের খেলার মাঠ। মাধ্যমিক পর্যায়ে বিদ্যালয়টি বরাবরই সুনামগঞ্জ জেলায় শ্রেষ্ঠত্বের মর্যাদা অক্ষুণ্ন রেখে চলেছে।

## শিক্ষা কার্যক্রম
সরকারি জুবিলী উচ্চ বিদ্যালয়ের প্রতিষ্ঠাকালিন প্রথম প্রধান শিক্ষক ছিলেন অশ্বিনী কুমার দে। বর্তমানে প্রধান শিক্ষকের দায়িত্বে **আবু নোমান মো: শফিকুর রহমান** প্রভাতী ও দিবা দুই শিফটে বিদ্যালয়ের শিক্ষা কার্যক্রম পরিচালনা করছেন। দুই শিফটের জন্য আলাদাভাবে দুজন সহকারী প্রধান শিক্ষক দায়িত্ব পালন করেন। শিক্ষকের পদ আছে ৫০টি। এখন ছাত্র সংখ্যা ১৯০০ জনের মতো। বিদ্যালয়ের ক্যাম্পাসের ভেতরে আছে একটি সমৃদ্ধ পৃথক লাইব্রেরিসহ পাঁচটি ভবন, বাইরে দুটি হোস্টেল ও একটি পুকুর। ব্রিটিশ আমলে তৈরি আধা পাকা টিনশেড ভবনকে সংস্কার করে কিছুটা নতুনভাবে সাজানো হয়েছে। ঠিক সামনে জ্বলছে নিয়নবাতিতে লেখা বিদ্যালয়ের নাম। সামনের ভবনে প্রধান শিক্ষকের অফিস কক্ষ ও শিক্ষক মিলনায়তন। ভেতরে বিভিন্ন শ্রেণিকক্ষ। বিদ্যালয়ের একদম সামনে এক পাশে রয়েছে একটি শহীদমিনার। বিদ্যালয়ের সামনে রয়েছে একটি বাস্কেটবল কোর্ট। তাছাড়া একটি ব্যাটমিন্টন কোর্ট তৈরি করা হয়েছে।

## কৃতিত্ব
সরকারি জুবিলী উচ্চ বিদ্যালয় ২০০৩ সালে জাতীয় পর্যায়ে শ্রেষ্ঠ মাধ্যমিক বিদ্যালয় নির্বাচিত হয়। ২০১১ তে শিশু একাডেমী আয়োজিত জ্ঞান জিজ্ঞাসা প্রতিযোগিতায় জাতীয় পর্যায়ে প্রথম হয়।  ২০১১ তে সিলেট শিক্ষা বোর্ডে ১০ম স্থান এবং ২০১২ তে ১৯তম স্থান অধিকার করে। ২০১১ সালে বিদ্যালয়ের একজন কাব স্কাউট ‘প্রধানমন্ত্রী’ এ্যাওয়ার্ড লাভ করে। তাছাড়া প্রতিবছর শিক্ষার্থীরা আঞ্চলিক ও জাতীয় পর্যায়ে ক্রীড়া ও সংস্কৃতিসহ বিভিন্ন প্রতিযোগিতায় অংশ নিয়ে কৃতিত্ব অর্জন করে আসছে। এসএসসি পরীক্ষা ২০২২ এ জেলায় প্রথম স্থান অর্জন করে।

## তথ্যসূত্র

বিষয়শ্রেণী:সুনামগঞ্জ জেলার বিদ্যালয়
বিষয়শ্রেণী:বাংলাদেশের উচ্চ বিদ্যালয়
বিষয়শ্রেণী:১৮৮৭-এ ব্রিটিশ ভারতে প্রতিষ্ঠিত
৫|নাহিদ আহমদ
খুলনা সরকারি মহিলা কলেজ

**খুলনা সরকারি মহিলা কলেজ** (পূর্বনাম: রাজেন্দ্র কুমার মহিলা কলেজ) খুলনার একটি সরকারি মহাবিদ্যালয়। এখান থেকে উচ্চ মাধ্যমিক স্কুল সার্টিফিকেট দেওয়া হয়, ডিগ্রী পাস কোর্স,সম্মান কোর্স এবং এছাড়াও ২ বছর মাস্টার কোর্স।  এটি খুলনার সবচেয়ে প্রাচীনতম মহিলা কলেজ।

## ইতিহাস
খুলনা সরকারি মহিলা কলেজ ১৮ ই জুলাই ১৯৪০ সালে প্রতিষ্ঠিত হয় ইন্টারমিডিয়েট কলেজ হিসেবে রায় বাহাদুর মহেন্দ্র কুমার ঘোষের হাতে রাজেন্দ্র কুমার মহিলা কলেজ। তারপর ১৯৬৪ সালে, যোগ করা হয়  ডিগ্রী (পাস) এবং অনার্স কোর্স।
## উপলব্ধ কোর্স
; উচ্চ মাধ্যমিক
* বিজ্ঞান 
* মানবিক
* ব্যবসায় শিক্ষা
;ব্যাচেলর ডিগ্রি (পাস) কোর্স
* বিএ (পাস)
* বিএসএস (পাস)
* বিএসসি (পাস)
* বিবিএস (পাস)
; ব্যাচেলর ডিগ্রি অনার্স কোর্স
# বাংলা
# ইংরেজি
# ইতিহাস
# ইসলামিক ইতিহাস ও সংস্কৃতি
# দর্শন
# রাষ্ট্রবিজ্ঞান 
# অর্থনীতি
# অ্যাকাউন্টিং
# পদার্থবিদ্যা
# রসায়ন
# উদ্ভিদবিদ্যা 
# প্রাণীবিদ্যা
# গণিত
; মাস্টার্স ফাইনাল কোর্স:
# বাংলা
# ইংরেজি
# ইতিহাস
# দর্শন
# রাষ্ট্রবিজ্ঞান 
# অর্থনীতি
;মাস্টার্স প্রিলিমিনারি কোর্স:
* অর্থনীতি
* বাংলা

## উল্লেখযোগ্য প্রাক্তন শিক্ষার্থী
* মন্নুজান সুফিয়ান, রাজনীতিবিদ

## তথ্যসূত্র

## বহিঃসংযোগ
*

বিষয়শ্রেণী:খুলনার বিশ্ববিদ্যালয় ও কলেজ

বিষয়শ্রেণী:১৯৪০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:১৯৪০-এ ব্রিটিশ ভারতে প্রতিষ্ঠিত
বিষয়শ্রেণী:বিএনসিসি-এর সুন্দরবন রেজিমেন্টের ইউনিট
জয়প্রকাশ নারায়ণ আন্তর্জাতিক বিমানবন্দর

**জয় প্রকাশ নারায়ণ আন্তর্জাতিক বিমানবন্দর** (আইএটিএ: পিএটি, আইসিএও: ভিইপিটি) ভারতের বিহার রাজ্যের রাজধানী পাটনা শহর থেকে ৫ কিলোমিটার (২.৭ মাইল) দক্ষিণ-পশ্চিমে অবস্থিত।  এটি ভারতের ১৬ তম বৃহত্তম বিমানবন্দর এবং ২০১৬-১৭ সালে বার্ষিক যাত্রী পরিবহনের পরিমাণ ৩২ শতাংশ বৃদ্ধি পেয়েছে।  পাটনা বিমানবন্দরের কাছে ১৩ একর জমিতে একটি বিশ্বমানের দুই তলা টার্মিনাল ভবন (টার্মিনাল বিল্ডিং) নির্মাণের জন্য ব্যবহার করা হবে এবং পরিবর্তে পাটনার আনিসাবাদে ১১.৩৫ একর জমি  বিহার সরকারকের কাছে স্থানান্তর করবে ভারতের বিমানবন্দর কর্তৃপক্ষ।   ভারতীয় বিমানবন্দর কর্তৃপক্ষ (এএআই) অন্তত ২০৩৫ সাল পর্যন্ত বিমান পরিবহন বজায় রাখার জন্য টার্মিনাল প্রসারিত করার প্রস্তাব দেয় এবং যা প্রতিবছর ৩০ লাখ যাত্রীকে পরিচালনা করবে। একটি নতুন টার্মিনাল ভবন নির্মাণ করা হবে এবং স্কাইওয়াকের মাধ্যমে বিদ্যমান ভবনের সাথে সংযুক্ত করা হবে। এ ছাড়াও, এএআই পাটনা থেকে ২০ কিলোমিটার দূরে বিহতা এয়ার ফোর্স স্টেশনে একটি বেসামরিক বিমান পরিচালনা কেন্দ্র গড়ে তুলতে পরিকল্পনা করেছে, যাতে বিমান ঘাঁটিকে বৃহত্ত বিমানের জন্য প্রস্তুত করা যায়।  অক্টোবরে ২০১৬ সালে, বিহার মন্ত্রিসভা **পাটনা মাস্টার প্ল্যান**কে অনুমোদন করে, যা বিহতাতে সেনাবাহিনীর বিমান ঘাটিকে একটি নতুন বিমানবন্দর উন্নীত করার পরিকল্পনা গ্রহণ করে। বিহার সরকার নতুন বিমানবন্দর নির্মাণের জন্য ১২৬ একর জমি অধিগ্রহণ করছে।  ২২৮৬ মিটার দৈর্ঘ্যের রানওয়ে  বিরুদ্ধে, অবস্থান সীমাবদ্ধতার কারণে শুধুমাত্র ১,৯৫৪ মিটার দৈর্ঘ্যের রানওয়ে বিমান  গ্রহণের জন্য উপলব্ধ রয়েছে। টার্মিনাল ভবন এলাকা বিদ্যমান ৭,২০০ বর্গ মিটার থেকে ৫৭,০০০ বর্গ মিটার পর্যন্ত বৃদ্ধি করা হবে।  পাটনা বিমানবন্দরের নতুন টার্মিনাল ভবনটি কোনও নির্দিষ্ট সময়ে ১৪ টি উড়োজাহাজের ছয়টি এরিব্রেজস এবং একটি আড়ম্বরপূর্ণ এলাকা দিয়ে সজ্জিত একটি দুটি-তলা বিশিষ্ট কাঠামো হবে। বর্তমানে বিমানবন্দরে চারটি উড়োজাহাজ পার্ক করার ক্ষমতা রয়েছে। বিমানবন্দর এলাকা ও আইএএস ভবনে পটনা বিমানবন্দর প্রাঙ্গনে এবং তার আশেপাশের কয়েকটি বিদ্যমান ভবন সম্প্রসারণ কাজের জন্য ধ্বংসস্তূপে পরিণত হবে। পাশাপাশি আবহাওয়া কেন্দ্র এবং বিহার ফ্লাইং ক্লাব সহ বেশ কয়েকটি ইউটিলিটি ভবন স্থানান্তরিত হবে এবং বিড়লা ইনস্টিটিউট অব টেকনোলজি, পাটনা ক্যাম্পাসের পাশে একটি নতুন এ টি সি টাওয়ার নির্মাণ করা হবে।

## সুযোগ সুবিধা
বিমানবন্দরটি ২৬১ একর (১০৬ হে) এলাকা জুড়ে বিস্তৃত এবং গড়ে সমুদ্র পৃষ্ঠের থেকে ১৭০ ফিট (৫২ মিটার) উচ্চতায় রয়েছে। বিমানবন্দরে একটি  ০৭/২৫ মনোনীত রানওয়ে রয়েছে যা পিচ পৃষ্ঠ সঙ্গে ১,৯৫৪ x ৪৫ মিটার (৬,৪১১ ফুট × ১৪৮ ফুট) দৈর্ঘ্য যুক্ত। 

## বিমান এবং গন্তব্য

## ঘটনা
* ১৭ জুলাই ২০০০ সালে, অ্যালায়েন্স এয়ার ফ্লাইট ৭৪১২ বিমানবন্দরের কাছে ভেঙ্গে পরে এবং ৬০ জন বিমানযাত্রীর মৃত্যু হয়।
## তথ্যসূত্র

## বহিঃসংযোগ
* Patna Airport webpage at official Airports Authority of India web site.
* 

বিষয়শ্রেণী:বিহারের বিমানবন্দর
বিষয়শ্রেণী:জয়প্রকাশ নারায়ণের স্মারক
বেলেঘাটা বিধানসভা কেন্দ্র

**বেলেঘাটা বিধানসভা কেন্দ্র** ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র।

## এলাকা
সীমানা পুনর্নির্ধারণ কমিশনের নির্দেশিকা অনুযায়ী, ১৬৪ নং বেলেঘাটা বিধানসভা কেন্দ্রটি কলকাতা পৌরসংস্থার ২৮, ২৯, ৩০, ৩৩, ৩৪, ৩৫, ৩৬ এবং ৫৭ নং ওয়ার্ডগুলি নিয়ে গঠিত। বেলেঘাটা বিধানসভা কেন্দ্র ২৪ নং কলকাতা উত্তর লোকসভা কেন্দ্রেরঅন্তর্গত। ২০০৯ সালের সাধারণ নির্বাচনের পূর্বে এই কেন্দ্রটি কলকাতা উত্তর পূর্ব লোকসভা কেন্দ্রের অন্তর্গত ছিল।

## বিধানসভার সদস্য তালিকা

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:কলকাতা জেলার রাজনীতি